ભરૂચ સિવિલ હોસ્પિટલમાં સારવાર માટે આવતા ગરીબ નિરાધાર દર્દીઓ અને અન્યો માટે પણ સ્વાસ્થ્ય સંબંધિત તેવા અને ભોજન પણ સેવાયજ્ઞ સમિતિ દ્વારા પુરૂ પાડવામાં આવે છે જેમાં હજારોની સંખ્યામાં આવા દર્દીઓ અત્યાર સુધી લાભ લઇ ચૂક્યા છે આ ઉપરાંત સેવાયજ્ઞ સમિતિ દ્વારા સિવિલ હોસ્પિટલના વિશાલ ગ્રાઉન્ડમાં પાછળના ભાગે તેઓને ફાળવી આપવા માં આવેલ જગ્યામાં સારવાર બાદ સ્વસ્થ થયેલા પરંતુ ગરીબ નિરાધાર અને ગમે ત્યારે સારવારની જરૂર ઉભી થાય તેવા લોકો માટે હંગામી ધોરણે શેડ ઉભો કરી તેઓને આશ્રય પૂરો પાડવામાં આવી રહ્યો છે જેમાં હાલમાં પણ 50થી વધુ દર્દીઓ આશ્રય લઈ રહ્યા છે.